
Sfântul cuvios Paisie Velicikovschi, cunoscut prin rolul său deosebit în „revigora- 
rea” vieţii mistice monahiceşti în special, prin reînvierea „tradiţiilor isihaste”. Ori- 
ginar din Rusia, de neam din mai multe spiţe (şi român şi rus şi evreu), fiu de 
preot, îşi alege viaţa călugărească, trece prin Valahia (pe la Sfântul Vasile de la Po- 
iana Mărului), ajunge la Muntele Athos şi apoi spre bătrâneţe se întoarce în Vala- 
hia-Moldova, unde la Mânăstirea Neamţ îşi „împlineşte chipul de părinte duhovni- 
cesc” al timpurilor noi. 


Este cunoscut prin traducerile Filocalice şi prin mulțimea de ucenici înduhovniciţi, 
care „re-întemeiază” viaţa duhovnicească atât în Valahia, cât şi în Rusia, şi chiar 
mai mult. Vestita „Optina” din Rusia şi apoi alte Mânăstiri, prin „curentul paisian”, 
ajung la o „re-întemeiere” de viaţă duhovnicească atât pentru mânăstiri, cât şi pen- 
tru „lumea laică”. 


Acest Paisie devine un adevărat „hotar” între „vechi şi nou”, dar care le dă „chipul 
cel sfânt” la ambele. Este sfântul ce „păstrează chipul Sfinţilor părinți de demult” 
şi totodată dă un „impuls nou unei noi duhovnicii, deschise lumii celei în „prefa- 
cere”. „Personalitatea” Sfântului cuvios Paisie de la Neamţ este încă puţin eviden- 
țiată. Cinstirea sa de cei credincioşi, şi mai ales de „mistici şi doritori de duhovni- 
cie”, este frecventă. 


&&& 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 

sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zice: 

Tropar (glas 2): „Străin fiind pe pământ, ai dobândit Patria cerească, pe cei credin- 
cioşi învăţându-i, prea cuvioase părinte Paisie, nevoitor al Filocaliei, să-şi înalțe 
mintea către Dumnezeu şi din inimă să strige către El: Doamne lisuse Hristoase, 


Fiul lui Dumnezeu, miluieşte-mă pe mine, păcătosul”. 


Troparul Învierii, al Născătoarei de Dumnezeu: „Toate tainele tale sunt mai presus 
de cuget...” (glasul 2) 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacul 1 

Celui ce te-ai învrednicit de chipul de taină al Sfinţilor părinţi, ţie, părintelui nostru 
Paisie de la Neamţ, cinstire ți-aducem după datorie, ca şi noi să fim printre fiii tăi 
duhovniceşti ce-ţi stau cu evlavie înainte, cântând: Bucură-te, Sfinte prea cuvioa- 
se părinte Paisie, chipul de taină al Sfinţilor părinţi! 


Icosul 1 
Dumnezeu atotvăzătorul, ştiind iubirea ta curată şi dorirea spre cele de sus, a re- 
vărsat darul Său din plin, ca să rodeşti cu adevărat pomul ceresc pe pământ. 

Bucură-te, încă o iubire de Dumnezeu în lume; 

Bucură-te, cele de jos ce se urcă la cele de sus; 

Bucură-te, făptură ce se închină Ziditorului; 

Bucură-te, moştenirea lumii ce se face dar lui Hristos; 

Bucură-te, mlădiţă sfântă printre spinii pământului; 

Bucură-te, pom roditor în țarina uscată a lumii; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinţi! 


Condacul al 2-lea 
Ca un cerb ai alergat prin hăţişurile lumii şi nu te-ai oprit decât la limanurile de tai- 
nă, unde auzeai cântarea cerească de: Aliluia! 


Icosul al 2-lea 

Ai ieşit din patria ta ca să te întorci cu lumina aprinsă, din care să se nască darul cel 
dumnezeiesc. 

Bucură-te, tinereţe mai înţeleaptă decât bătrâneţea; 

Bucură-te, dar ce a crescut nenumărate daruri; 

Bucură-te, şoapta chemării lui Hristos; 

Bucură-te, văpaia râvnirii Duhului PreaSfânt; 

Bucură-te, lucrarea duhovnicească a credinţei; 

Bucură-te, îndrăzneala nădejdii neclintite; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 


Condacul al 3-lea 
Ai ieşit din vâltoarea lumii şi te-ai aruncat în marea cea duhovnicească, unde te-ai 
luptat cu dârzenie împotriva duhurilor răutăţii, cântând: Aliluia! 


Icosul al 3-lea 

Piedici şi amare îndoieli trebuiau trecute la fiecare pas, dar de fiecare dată le-ai bi- 
ruit cu vederea peste toate a credinţei şi iubirii neîmpuţinate. 

Bucură-te, credinţă, puterea cea mare; 

Bucură-te, iubire, decât toate mai tare; 

Bucură-te, vederea de duh pătrunzătoare; 

Bucură-te, glasul Cuvântului dumnezeiesc; 

Bucură-te, închinarea la altarul lui Hristos; 

Bucură-te, ucenic şi slujitor al celor sfinte; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 

Condacul al 4-lea 
Mult ai căutat un povăţuitor, luptându-te cu toate îndoielile tinereţii, nădăjduind în 
călăuzirea cea sfântă, cântând lui Dumnezeu: Aliluia! 


Icosul al 4-lea 

Însăşi mama ta, la început fără înţelegere, se luminează de râvna ta monahicească, 
urmându-ţi apoi îngerescului chip. 

Bucură-te, că de lanţurile lumii te-ai dezlegat; 

Bucură-te, către Cer privitorule; 

Bucură-te, că pe însăşi mama ta ai câştigat-o; 

Bucură-te, de dorul dumnezeiesc învăpăiat; 

Bucură-te, cel ce din cuptorul patimilor ai ieşit; 

Bucură-te, de focul duhului aprins; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 


Condacul al 5-lea 

Iubirea de Dumnezeu creştea odată cu tinereţea ta, nevoindu-te cu multe osteneli a 
urma dumnezeiescului Mântuitor, veselindu-te în PreaSfântul Duh, cu închinarea 
de: Aliluia! 


Icosul al 5-lea 

Ochu sufletului ţi se luminau tot mai mult peste cei trupeşti şi icoana Domnului 
Hristos ţi se întipărea tot mai mult în toată fiinţa, încât nimic nu te mai putea îm- 
piedica a-i urma Lui. 

Bucură-te, suflet al iubirii curate; 

Bucură-te, trup al nevoinţelor sfinte; 

Bucură-te, duh al chipului Sfinților; 

Bucură-te, al monahilor de demult următor; 

Bucură-te, descoperirea tainei Vieţii duhovniceşti; 

Bucură-te, dezgroparea mărgăritarului din țarina lumii; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 


Condacul al 6-lea 

A1 călătorit peste hotare şi ai trecut prin multe locaşuri, peşteri, schituri şi mâ- 
năstiri, şi ai cules „mierea” duhovnicească, ca tu însuţi apoi să izvorăşti „apa cea 
limpede a vieţii întru Hristos”, cântând: Aliluia! 


Icosul al 6-lea 

Starețul sfânt Vasile de la Poiana Mărului, din Moldova, odată cu tunderea în chi- 
pul monahicesc, ţi-a insuflat şi din duhul de taină al Sfinților părinţi de demult, 
cărora ai devenit urmaş asemănător. 

Bucură-te, că înaripat de chipul Sfinţilor părinți, până în Muntele Athos ai zburat; 
Bucură-te, că ai aprins lumina în multe locuri stinsă; 

Bucură-te, făclie ce întunericul a risipit; 

Bucură-te, că chipul îngeresc din nou l-ai arătat strălucit; 

Bucură-te, că Cerul de Pământ l-ai apropiat; 

Bucură-te, că duhurile rele le-ai depărtat; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 


Condacul al 7-lea 
Nici lipsurile sărăciei, nici neputinţele şi nici boala nu mai puteau opri „învăpăierea 
de duh” pe care ai câştigat-o, veselindu-te peste toate în cântarea de: Aliluia! 


Icosul al 7-lea 

Dacă la început căutai „liniştea şi singurătatea”, acum ca un „nou chip al Sfinților 
părinţi” ai devenit tu însuţi un stareț al multor ucenici. 

Bucură-te, pom ce a rodit din abundență; 

Bucură-te, roadă ce hrăneşte pe toţi; 

Bucură-te, lumină ce nu mai poate sta ascunsă; 

Bucură-te, călăuzire iscusită; 

Bucură-te, rugăciune pământească ce ajunge la Cer; 

Bucură-te, slujirea altarului dintre Cer şi Pământ; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 


Condacul al 8-lea 

Tu însuţi ai descoperit că taina chipului călugăresc nu este numai „liniştea şi dez- 
lipirea de cele lumeşti”, ci şi „adunarea lumii cu Biserica vie a lui Histos”, care să 
cânte: Aliluia! 


Icosul al 8-lea 

Aşa, te-ai făcut păstor al adunării Bisericii lui Hristos, încât tot mai mulți alergau 
cu grăbire la „staulul mântuirii”. 

Bucură-te, păstor cu dulce glas chemător; 

Bucură-te, păstor al chipului lui Hristos; 

Bucură-te, păstor următor Păstorului dumnezeiesc; 

Bucură-te, păstor ce nu pierzi pe nimeni; 

Bucură-te, păstor ce ne aperi de toţi lupii ucigători; 

Bucură-te, păstor ce porţi pe umeri oile cele pierdute; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 


Condacul al 9-lea 

Chipul mânăstiresc a devenit totodată „sihăstrie duhovnicească” şi adunarea Bise- 
ricii lui Hristos, încât cu uimire Cerul şi Pământul se întâlneau, Îngerii cu cele de 
Jos se vedeau, în cântarea de: Aliluia! 


Icosul al 9-lea 

Pe urmele Sfinţilor de demult ai călătorit cu multe osteneli şi te-ai învrednicit de 
darurile lor cele de taină, din care şi noi ne împărtăşim. 

Bucură-te, al Sfântului Antonie cel mare ascultător; 

Bucură-te, al Sfântului Pahomie râvnitor; 

Bucură-te, reînvierea Tebaidei de demult; 

Bucură-te, pustnic şi stareţ totodată; 

Bucură-te, rugăciune neîncetată şi în mijlocul lumii; 

Bucură-te, şi lucrarea duhovnicească laolaltă; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinţi! 


Condacul la 10-lea 

Doritor să zugrăveşti chipul Sfinților părinți ca icoane la care să se plece tot capul, 
ai descoperit taina „Cuvintelor şi învăţăturile” lor ca vopselele din care se pot re- 
învia darurile cele duhovniceşti, ca şi noi să cântăm: Aliluia! 


Icosul al 10-lea 

Cartea vieţii a Fiului lui Dumnezeu este icoana dumnezeieştii iubiri şi „Cărţile 
Sfinților” sunt „icoanele iubirii de făptură”, care astfel împodobesc altarul şi Bise- 
rica vie a lui Hristos. 

Bucură-te, închinătorule de taină; 

Bucură-te, cinstitorul icoanelor sfinte; 

Bucură-te, zugravul icoanelor uitate; 

Bucură-te, redescoperitorul Cărţii vieţii; 

Bucură-te, primitorule al darurilor învăţăturii prea sfinte; 

Bucură-te, noule cuvântător; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 

Condacul al 11-lea 

La început a fost Cuvântul-Dumnezeu şi Cuvântul Trup S-a făcut şi Trupul icoană 
S-a făcut şi icoana s-a făcut lumina Cuvântului şi lumina iarăşi se întoarce în 
cuvântul de taină: Aliluia! 


Icosul al 11-lea 

Zi şi noapte ai aprins candela Cuvântului dumnezeiesc, şi în uleiul învățăturilor 
Sfinţilor părinți ne-ai dat şi nouă „Lumina cărților” de „viaţă dătătoare”. 

Bucură-te, noule scriitor al cărților sfinte; 

Bucură-te, cel învăpăiat de duhul grăirii cuvântului; 

Bucură-te, că ai făcut din chipul cărții chip de icoană; 

Bucură-te, făclia scrisului duhovnicesc; 

Bucură-te, candela cărţilor Sfinţilor; 

Bucură-te, că ai făcut din chipul călugăresc „chipul învățăturilor sfinte”; 
Bucură-te, Sfinte prea cuvioase părinte Paisie, chipul de taină al Sfinţilor pă- 
rinţi! 


Condacul al 12-lea 
Sfinte prea cuvioase părinte Paisie, darul cel primit de la Făcătorul Dumnezeu a 
rodit din plin în țarina vieţii tale, din care şi noi ne hrănim, cântând: Aliluia! 


Icosul al 12-lea 

Chipul iubit monahicesc, chipul îngeresc al omului, iată că l-ai împodobit cu „hai- 
na cerească” a lui Hristos, ca un adevărat împlinitor al menirii pământeşti. 
Bucură-te, că din Mânăstirea Neamţ ai făcut biserica Scrierilor sfinte; 

Bucură-te, chipul „părintelui învăţător”; 

Bucură-te, că ai reaprins lumina învățăturilor Sfinţilor părinți; 

Bucură-te, noule prooroc al cuvântului dumnezeiesc; 

Bucură-te, apostolie a Evangheliei lui Hristos; 

Bucură-te, vrednicule slujitor al altarului icoanei Cuvântului; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 


Condacul al 13-lea (de trei ori) 

O, prea cuvioase părinte Paisie, alesul chipului duhovnicesc, din candela nestinsă 
a iubirii tale neîmpuţinate dă-ne şi nouă câte o frântură de lumină cerească, şi din 
gura ta veşnic rugătoare şi cuvântătoare dă-ne călăuzire şi povăţuire spre limanul 
mântuirii, ca şi noi să cântăm: Aliluia! 


Se citeşte apoi din nou: 

Icosul 1 

Dumnezeu atotvăzătorul, ştiind iubirea ta curată şi dorirea spre cele de sus, a re- 
vărsat darul Său din plin, ca să rodeşti cu adevărat pomul ceresc pe pământ. 
Bucură-te, încă o iubire de Dumnezeu în lume; 

Bucură-te, cele de jos ce se urcă la cele de sus; 

Bucură-te, făptură ce se închină Ziditorului; 

Bucură-te, moştenirea lumii ce se face dar lui Hristos; 

Bucură-te, mlădiţă sfântă printre spinu pământului; 

Bucură-te, pom roditor în țarina uscată a lumii; 

Bucură-te, Sfinte prea cuvioase părinte Paisie, chipul de taină al Sfinţilor pă- 
rinți! 


Rugăciune 


Sfinte prea cuvioase părinte Paisie, darul lui Dumnezeu şi pentru noi, ai ales „loc 
de odihnă” al sfintelor tale moaşte în Țara noastră Românească, unde ai primit tai- 
na icoanei Cuvântului, prin Sfinţii părinți de aici, care aveau tocmai „chipul icoa- 
nei Cuvântului de taină”. 


Aici, în Țara Românească, ai fost pătruns de duhul icoanei ce se face lumină Cu- 
vântului lui Hristos. Nici în Muntele Athos, nici în Rusia, nici în altă parte nu ai 
găsit din plin „lumina Cuvântului ce se face icoană”. 


Ca râvnitor al chipului icoanelor tuturor Sfinţilor, i-ai adunat în icoana cărții, ca 
„Liturghia povăţuirii duhovniceşti”. O, cu adevărat chip de sfânt părinte asemenea 
celor de demult, rămâi pentru veşnicie făclia icoanei cuvântului în pământul nostru 
strămoşesc, ca şi noi să ţinem aprinsă candela prea sfântă a lui Hristos, Domnul 
duhovniciei noastre de făpturi. 


Şi noi îţi cântăm puţina noastră recunoştinţă, ca nişte fii ce trebuie să învăţăm me- 
reu taina „povăţuirii duhovniceşti”. 


Atât de mult ai iubit pe fiii tăi duhovniceşti, de nu ai putut să te desparţi de locul 
unde ai sfârşit călătoria pământească. Sfântul tău „mormânt” este „chivotul chipu- 
lui tău iconic de sfânt părinte”, unde alergăm adesea, ca la un „liman” de mângâ- 
iere şi nădejde neclintită. 


Bucură-te, Sfinte părinte Paisie şi ne bucurăm şi noi cu tine, ca Pământul cu Cerul 
unde acum eşti să se unească, aşa cum ai căutat tu în toată călătoria acestei lumi. 

Ştiindu-te pe tine, părintele nostru, nu vom deznădăjdui nici noi de milostivirea lui 
Dumnezeu. Amin! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 

Vieţile Sfinţilor - Viaţa şi nevoinţele Sfântului prea cuviosului părintelui 
nostru Paisie de la Neamţ 


Sfântul prea cuviosul părintele nostru Paisie de la Neamţ s-a născut la douăzeci 
şi unu decembrie, 1722, în oraşul Poltava din Ucraina, numită pe atunci 
Malorusia, într-o veche familie de preoţi dintre care unii au îmbrăţişat viaţa 
monahală, precum bunica şi sora mamei sale. Din VO a primit numele de 

după numele fericitului mitropolit moldovean Petru Movilă al Kievului, 
care se cinsteşte la 21 decembrie, ziua naşterii cuviosului Paisie. Tatăl său, loan, 
era preot al catedralei din Poltava, iar mama sa Irina se îngrijea de buna 
creştere a celor doisprezece copii, dintre care fericitul Paisie era al 
unsprezecelea. 


Murind tatăl său, pe când Petru avea numai patru ani, binecuvântata sa mamă l-a 
dat de mic o educaţie creştinească. La vârsta de doisprezece ani l-a prezentat 
arhiepiscopului Kievului, Rafael, care l-a primit să înveţe carte duhovnicească la 
Școala Frăției din Kiev, cunoscută şi sub numele de "Academia Movileană". Aici 
învățau carte şi teologie toţi fiii aleşi ai preoţilor şi demnitarilor ucrainieni şi chiar 
moldoveni, cu care erau în bune relaţii creştineşti. 


După patru ani de şcoală, sufletul fericitului Petru nu-şi găsea odihnă în lume. 
Glasul tainic al Duhului Sfânt îl chema la marea nevoinţă a vieţii monahale, 
unde, prin multe osteneli şi neadormită rugăciune, sufletul râvnitor se curăţă de 

patimi şi se uneşte cu Hristos. De aceea, părăsind în taină şcoala şi familia, în 
toamna anului 1739, pe când avea şaptesprezece ani, Petru se duce la un schit 
din apropiere, împreună cu un prieten iubit al său. Dar negăsind duhovnic după 
inima Sa se duce la Mânăstirea Medvedevschi, unde este făcut rasofori primind 
numele de Platon Dar nici aici nu Stă mult. 


După ce zăboveşte puţin timp în marea lavră Pecersca, fericitul Platon, negăsind 
pace şi linişte duhovnicească în mânăstirile ucrainiene, călăuzit de mâna lui 
Dumnezeu, în anul 1745, părăseşte patria sa şi se duce în Moldova. Aici viaţa 
monahală isihastă era în mare înflorire, fiind ferită de tulburarea uniaţiei catolice 
poloneze, care invadase o bună parte din Ucraina de sud-vest. 


După ce poposeşte la câteva mânăstiri şi sihăstrii, fericitul Platon se stabileşte la 
Schitul Trestieni, în ţinutul Buzăului. Aici se nevoiau câţiva călugări isihaşti 
vestiți, în frunte cu cuviosul Vasile de la Poiana Mărului - părintele său 
duhovnicesc - şi cuviosul Onufrie, sihastrul. Platon stă la Trestieni puţin. Apoi se 
mută mai sus, pe valea Buzăului, la schitul Cârnu, aproape de marele pustnic 
Onufrie, de la care mereu cerea cuvânt de bună sfătuire duhovnicească pe calea 
mântuirii. 


Nevoindu-se Platon în schitul Trestieni, a fost rânduit de egumen la bucătărie. Dar 
el, fiind neînvăţat a face mâncare şi firav cu trupul, într-o zi n-a fiert bucatele 
îndeajuns; iar când să dea vasele jos de pe foc, a vărsat din greşeală toată mâncarea 
pentru care a plâns mult, cerându-şi iertare. În altă zi a fost rânduit să facă pâine la 
brutărie. Însă şi aici a pătimit aceeaşi ispită. Căci, neștiind cum să prepare aluatul şi 
neavând putere să-l frământe cât trebuie, aluatul n-a mai dospit. Apoi, venindu-i un 
frate în ajutor, l-a frământat din nou. Dar în cuptor, neştiind să potrivească focul, 
toată pâinea a ars pe vatră. Atunci rasoforul Platon, cerându-şi iertare în genunchi 
de la părinţi, a plâns de mâhnire în toată ziua aceea. 


Mai târziu, după ce Platon ajunge călugăr şi stareț la Mânăstirea Neamţ, spunea 
ucenicilor săi: 


Un schimonah, anume Dosoftei, a spus rasoforului Platon că peste puţine zile va 
veni marele stareţ Vasile de la Poiana Mărului în schitul Trestieni şi dacă îl va 
vedea aşa tânăr şi ager la minte îl va sili să primească preoția. Atunci Platon, 
mulțumindu-i, i-a zis: 

simplu monah, căci nu sunt vrednic de o treaptă aşa de mare!" "Dumnezeu să-ţi 


ajute, frate!", a adăugat bătrânul. 


> 3% 


Într-o toamnă, egumenul schitului l-a rânduit pe Platon să păzească via, 
poruncindu-i să nu mănânce struguri decât după masă, ca să nu se îmbolnăvească 
de stomac. Dar ucenicul, biruindu-se de lăcomie, toată ziua mânca struguri, iar la 
masă nu mai gusta nimic. De aceea, mult slăbind ca după o boală, a fost certat de 
egumen. Atunci Platon, ruşinându-se, şi-a mărturisit greşeala neascultării, cerându- 
ŞI cu lacrimi iertare. 


> 3% 


Spuneau părinţii din schit despre Platon şi acest lucru vrednic de crezare. Într-o 
noapte, spre Duminică, Platon a adormit aşa de tare, că nu a mai auzit clopotul de 
Utrenie. Când s-a deşteptat slujba era pe la jumătate. Atunci de mare mâhnire a 
început a plânge şi s-a întors la chilie. Iar a doua zi s-a ruşinat să mai meargă la 
Liturghie şi la trapeză cu fraţii, ci şedea în chilie plângând; atât era de pătruns de 
frica de Dumnezeu. Din ziua aceea, multă vreme rasoforul Platon, nu mai dormea 
culcat pe pat, ci şezând pe un scăunel, ca să se poată deştepta la Utrenie. 


> 3% 


Nevoindu-se smeritul Platon la schitul Cârnu, se ducea adesea în pustie la Cuviosul 
Onufrie, bărbat ales şi plin de dar, pentru a-i cere cuvânt de folos. Odată, după ce 1- 
a vorbit bătrânul despre patimile trupeşti şi sufleteşti şi despre luptele cele cu 
vicleşug ale diavolilor, a adăugat şi acestea: "Dacă n-ar apăra Hristos pe poporul 
Său, nu s-ar fi mântuit nici unul dintre sfinţi. Dar cel ce cade la Hristos cu credință 
şi cu dragoste, cu smerenie şi cu lacrimi, aceluia i se dau mângâieri şi negrăite 
bucurii, pace şi dragoste fierbinte către Dumnezeu. Mărturii ale acestui lucru sunt 
lacrimile nefățarnice izvorâte din marea dragoste, zdrobirea inimii şi smerenie 
necontenită pentru Hristos. Căci din dragoste către Dumnezeu, omul devine 
nesimţitor către bunurile lumii acesteia". 


După patru ani de nevoinţă duhovnicească în Moldova, fericitul Platon a plecat 


în Sfântul Munte, ca să scape de hirotonie, după cum Singur mărturisea mai 
târziu: 


Sosind în Muntele Athos, a mers prin toate mânăstirile şi sihăstruile să-şi găsească 
un povăţuitor iscusit. Dar negăsind un duhovnic după dorinţa lui, s-a retras în 
pustie, nevoindu-se singur patru ani de zile, în multă hpsă şi osteneală, în 
rugăciune şi citirea Sfinților Părinţi, în lacrimi şi priveghere ziua şi noaptea. 

Nevoinţa fericitului Platon în singurătate era destul de grea şi anevoioasă. 
Neîncetat se îndeletnicea cu citirea Sfintei Scripturi şi cântarea psalmilor; 
mâncare primea o dată la două zile şi atunci numai pesmeți şi apă, afară numai 
de sâmbete, duminici şi praznice; iar sărăcia lui era covârşitoare. Trăia numai 
din pomană. Avea numai o dulamă şi o rasă, şi acelea foarte vechi. De multe ori, 
din pricina lipsei, umbla desculț, chiar şi iarna şi fără cămaşă pe el. Dar smeritul 
Platon se bucura de sărăcia lui, precum se bucură bogatul de bogăţia lui. Nici 
uşa chiliei lui nu o încuia vreodată, când pleca undeva, căci nu avea nimic într- 
însa, fără numai cuvintele Sfinţilor Părinţi pe care le împrumuta de la mânăstiri. 


În acea vreme, cu purtarea de grijă a lui Dumnezeu, a venit în Sfântul Munte 
marele stareţ Vasile de la Poiana Mărului şi a zăbovit câteva zile la chilia 
fericitului Platon. lar la rugămintea lui, 

punându-i numele de Paisie. 


Apoi, bătrânul l-a sfătuit pe ucenicul său să lase nevoinţa pustnicească şi să-şi 
aleagă calea împărătească, zicând: "Toată viaţa monahicească se împarte în trei 
părți: prima este viaţa de obşte; a doua este petrecerea în doi sau în trei, numită 
şi cale împărătească sau de mijloc, având toate în comun; a treia este nevoinţa 
de unul singur în pustie, potrivită numai bărbaţilor sfinţi şi desăvârşiţi. În timpul 
de faţă, însă, unii călugări şi-au născocit al patrulea fel de rânduiala 
monahicească. Fiecare îşi face chilie unde îi place, trăieşte singur şi se conduce 
singur după voia sa. Aceştia nu Sunt pustnici adevăraţi, ci nişte samavolnici, 
pentru că şi-au ales un chip de viaţă care nu este după măsura puterii lor, 
lepădând ascultarea obştească”. 


"Unii dintre aceştia zic: "Eu de aceea trăiesc singur, ca să nu Ssupăr pe fratele 
meu, nici eu Să nu fiu supărat de altul. Apoi ca să mă feresc de grăirea deşartă şi 
de osândirea altuia”. Dar ştii tu prietene, că aceste vorbe ale tale mai mult te 
ruşinează decât te îndreptăţesc? Pentru că şi Părinţii Bisericii au spus că celor 
tineri le este de folos să se smerească, iar mândria, părerea de sine, viclenia şi 
altele asemenea îngâmfă şi fac pe om trufaş”. 


Apoi iarăşi zicea cuviosul Vasile către ucenicul său, Paisie: "Mai bine este să 
trăieşti împreună cu un frate să-ţi cunoşti slăbiciunea şi măsura ta, să te căieşti, 
să te rogi înaintea Domnului şi să te curăţi în toată ziua, prin harul lui Hristos, 
decât să porţi în tine trufia şi părerea de sine, să le ascunzi cu viclenie şi să te 
hrăneşti cu traiul singuratic. Că traiul singuratic aduce nu puţină vătămare 
celui pătimaş”. 

În altă zi, stareţul Vasile i-a zis iarăşi: "Schivnicia înainte de vreme este pricină 
de mândrie, după cuvântul Sfântului Varsanufie. Deci dacă pe cel slab 
schivnicia îl duce la mândrie, atunci în ce se bizuie cel ce îndrăzneşte la această 
luptă singuratică? Nu este mai bine oare a păstra tăcerea în doi sau în trei pe 
drumul împărătesc? lar petrecerea în viaţa de obşte, după porunca Domnului - 
spunea marele stareţ - dă monahului râvnă la tot lucrul, deşi i se împotriveşte 
Satana. Aici nu are loc iubirea de sine şi părtinirea, care de obicei stăpânesc pe 
cei ce trăiesc în singurătate. Căci celor ce au trăit la început în viaţa de sine, li se 
pare grea viaţa de obşte. De aceea, unii din ei zic: munca pentru noi înşine ne dă 
râvnă şi hărnicie; iar când lucrăm pentru fraţi se iveşte numai decât lenea şi 
cârtirea”. 


Apoi spune: "Cel ce trăieşte singuratic, lucrează numai pentru sine, din iubire 
de sine; iar cel ce trăieşte în obşte, lucrează numai pentru Domnul, din iubire de 
Dumnezeu. De aceea se cuvine ca noi neputincioşii, să ţinem calea împă- 
rătească, petrecând mai mulţi la un loc. În felul acesta şi ispitele le vom birui şi 
de păcatul iubirii de sine ne vom izbăvi!” 


Începând fericitul Paisie să primească în jurul său mai mulți fraţi, după sfatul 
starețului Vasile, duceau lipsă de preot. Deci îl rugau fraţii cu lacrimi pe Paisie 
să primească preoţia, dar el nu voia, socotindu-se nevrednic. Atunci, unii din 
bătrânii Muntelui Athos au zis Cuviosului: "Cum poţi tu să înveţi pe fraţi să asculte 
şi să-şi taie voia, când tu nu faci ascultare şi respingi lacrimile atâtor oameni? 
Vădit lucru este că tu iubeşti voia ta şi crezi minţii tale mai mult decât vorbele 
celor mai bătrâni cu anii şi cu mintea. Oare tu nu ştii unde duce neascultarea?" 
Auzind aceste cuvinte Paisie, s-a supus voii părinților şi a primit preoția. 


Se spune despre obştea cuviosului Paisie de la schitul Sfântul Ilie că petrecea în 
mare lipsă materială, dar în desăvârşită armonie şi râvnă duhovnicească. Pe lângă 
participarea zilnică la slujbele bisericeşti, frățimea se îndeletnicea şi cu lucrul 
mâinilor în deplină dragoste, smerenie şi tăcere. lar fericitul stareţ se ostenea ziua 
la facerea de linguri, iar noaptea o petrecea în citirea şi transcrierea cărților 
Sfinților Părinţi, sacrificând pentru somn până la trei ceasuri. Apoi avea darul 
lacrimilor, căci vărsa multe lacrimi când săvârşea Sfânta Liturghie, fiind 
pătruns de dumnezeiasca dragoste. 


Patriarhul Serafim, care petrecea în Mânăstirea Pantocrator îl chema pe stareţul 
Paisie în lavră de câteva ori pe an pentru a Sluji Sfânta Liturghie. Și se foloseau 
toți văzând pe cuviosul slujind în limba greacă, fără grabă, cu nespusă evlavie, 
cu faţa stropită de lacrimi şi absorbit cu totul de Sfânta slujbă. 

Starețul Paisie iubea tare mult citirea cărților Sfinţilor Părinţi. lată ce răspundea el 
starețului Atanasie care îl învinuia de oarecare lucruri: "Să nu zici, părinte 
Atanasie, că ajunge una Sau două cărţi pentru mântuirea sufletului. Doar nici 
albina nu adună miere dintr-o floare, ci din multe. Aşa este şi cel ce citeşte 
cărțile Sfinţilor Părinţi. Una îl învaţă dreapta credinţă; alta îi vorbeşte de tăcere 
şi rugăciune; alta îi spune de ascultare, de smerenie şi răbdare, iar alta îl 
îndeamnă către iubirea de Dumnezeu şi de aproapele. Aşadar din multe cărţi 
patristice învaţă omul să trăiască după Evanghelie”. 


Altora le zicea cuviosul Paisie: Cel ce nu vrea să pătimească cu Hristos în viaţa 
de obşte şi îndrăzneşte în mândria sa să se ridice deodată pe crucea lui Hristos, 
alegându-şi viaţa de pustie înainte de vreme, el devine un răzvrătit, iar nu 
pustnic!" 


Apoi zicea: "Viaţa de obşte şi sfânta lucrare din ea care este rădăcina vieţii 
călugăreşti, le-a aşezat pe pământ Însuşi Hristos Mântuitorul, dând pildă 
oamenilor petrecerea Sa şi a celor doisprezece Apostoli, care s-au supus întru 
totul dumnezeieştilor Lui porunci. Căci nici o altă vieţuire nu aduce călugărului 
atâta sporire şi nu-l izbăveşte aşa curând de patimile trupeşti şi sufleteşti, ca 
viața de obşte prin fericita ascultare. Și aceasta datorită smereniei care se naşte 
din ascultare”. 


Despre dragostea cea duhovnicească iarăşi învăţa pe ucenici, cuviosul Paisie: 
"Petrecerea în viaţa de obşte a fraţilor adunaţi în numele lui Hristos, fără 
deosebire de neam, îi uneşte aşa de mult prin dragoste, încât toţi devin un singur 
trup, având un singur cap - pe Hristos - un singur suflet, o singură voie şi un 
singur Scop, păzirea poruncilor lui Dumnezeu, îndemnându-se unul pe altul la 
lupta cea bună, supunându-se unul altuia, purtând sarcinile unul altuia". 


Apoi zicea: "Dumnezeiasca ascultare, fiind rădăcina şi temelia vieţii călugăreşti, 
este strâns legată de viaţa de obşte, cum este legat sufletul de trup. Că una fără 
altă nu poate exista. În obştea noastră, spunea cuviosul Paisie, nimeni nu are 
nimic al său personal, că toţi sunt încredinţaţi că lăcomia este calea lui luda 
vânzătorul. Cel ce vine în mânăstire este dator ca toată averea sa, până la cel 
mai mic lucru, s-o pună până la moarte, cu trupul şi cu sufletul său”. 


Altădată învăţa pe ucenici, zicând: "Cu adevărat, nu toți în obştea noastră au 
ajuns deopotrivă măsura vârstei duhovniceşti. Cei mai mulţi şi-au lepădat cu 
totul voia şi cugetul lor, supunându-le în toate fraţilor şi răbdând cu mare 
bucurie ocările şi ispitele. Ei necontenit Sunt Stăpâniţi de mustrarea de sine şi se 

Iar către unul din apropiații săi zicea cuviosul Paisie: 


După mutarea cuviosului Paisie cu soborul său de la Muntele Athos la Mânăstirea 
Dragomirna, din vara anului 1763, cu binecuvântarea mitropolitului Moldovei, 
Gavriil, a rânduit următoarea regulă de viaţă călugărească: 


"Nici un frate din obşte nu are voie să aibă vreun fel de avere proprie, mişcătoare 
sau nemişcătoare. Starețul mânăstirii va avea grijă să-i dea fiecăruia cele de nevoie, 
după ascultarea lui; 


Fiecare frate să se silească a dobândi desăvârşita ascultare, prin părăsirea cu totul a 
voii, cugetării şi libertăţii sale; 
Starețul să cunoască bine Sfânta Scriptură şi învăţăturile Sfinților Părinţi pentru a 


şti cum să povăţuiască pe călugări după voia lui Dumnezeu; 


Slujbele bisericeşti şi toată pravila obştească să se respecte întocmai după tipicul 
Sfântului Munte Athos; 


Egumenul şi toţi frații sunt datori a lua parte zilnic la slujbele bisericeşti în rasă şi 
camilafcă. Numai cei bolnavi sau cei trimişi în ascultări pot lipsi de la biserică; 


La trapeză să se servească masă după tipicul bisericesc şi rânduiala Sfântului 
Munte. Nimănui nu-i este îngăduit să mănânce pe la chilii, de la egumen până la 
cel din urmă frate. Numai cei bolnavi şi bătrâni pot primi mâncare la chilie; 


Fraţii sunt datori mai mult decât orice altă nevoinţă să practice la chilie rugăciunea 
lui lisus. Apoi să cânte psalmi, să citească Sfânta Scriptură şi cărțile Sfinților 

Părinţi. Nimeni să nu stea fără de ocupaţie în chilie. Iar de ieşirea deasă din chilie 
şi de starea de vorbă cu alţii să fugă ca de otravă; 


Egumenul se cade să rânduiască pe frați la toate ascultările din mânăstire, pentru a- 
i deprinde smerenia şi tăierea voii; 


Egumenul trebuie să aibă către toţi fraţii aceeaşi purtare de grijă şi aceeaşi 
dragoste. La fel şi fraţii să aibă între ei dragoste curată şi nefăţarnică; 


Se cuvine egumenului să rabde cu blândeţe toate slăbiciunile fulor săi duho- 
vniceşti, cu nădejdea îndreptării lor. lar pe cei ce trăiesc de capul lor şi leapădă 
jugul ascultării, după destulă sfătuire, să-i îndepărteze din mânăstire; 


Pentru buna chivernisire a averilor, a fraților şi a treburilor mânăstireşti, egumenul 
este dator să aibă un călugăr iscusit care să poată cârmui bine toate; 


Fraţii care vin la călugărie să fie ţinuţi în haine mireneşti, spre ispitire canonică, de 
la şase luni până la trei ani. Apoi să-i tundă în monahism, ca rasofori sau călugări 
în mantie. lar cel care după trei ani nu a deprins ascultarea şi tăierea voii, să-l 
trimită din nou în lume; 


In mânăstire să fie un mic spital - bolniţă - pentru călugării care se îmbolnăvesc şi 
un frate iscusit care să îngrijească de ei cu deosebită hrană, băutură şi linişte; 


In mânăstire să fie diferite ateliere pentru trebuinţele obşteşti, în care să lucreze 
călugări pricepuţi, ca să nu fie nevoie să se ducă călugării la mireni; 


Să se facă două case de oaspeţi: una înăuntrul mânăstirii pentru mirenii evlavioşi 
care vin spre închinare şi alta în afară de mânăstire pentru cei care vin cu căruțele; 


Egumenul să rânduiască călugări iscusiţi, ca să slujească cu dragoste pe cei ce vin 
spre închinare. Pe cei săraci şi bolnavi, care n-au unde să-şi plece capul, să-i ducă 
fie la casa de oaspeţi, fie la bolniţă şi să fie îngrijiţi cu bunăvoință; 


In mânăstire să fie interzisă intrarea femeilor, afară de cazuri de mare nevoie, cum 
ar fi în timp de război şi de bejenie; 


Egumenul să se aleagă de soborul călugărilor şi numai din sânul mânăstirii. El să 
ştie bine Sfânta Scriptură şi învăţăturile Sfinţilor Părinţi şi să fie pildă tuturor de 
ascultare, dragoste, blândeţe şi înţelepciune; 

Mânăstirea Dragomirna să nu fie niciodată şi nicăieri închinată, precum a lăsat cu 
greu legământ şi prea fericitul ei ctitor, mitropolitul Anastasie Crimca”. 


Cuviosul Paisie poruncea fraților să săvârşească ascultarea rânduită cu mare 
dragoste, în permanentă tăcere şi cu rugăciunea tainică în inimă. Adeseori ieşea şi 
stareţul cu fraţii la lucru, dându-le tuturor pildă în toate. Vara, când părinţii plecau 
să lucreze la câmp, mergea şi un duhovnic cu dânşii pentru pravila bisericească şi 
pentru spovedania zilnică, de care nimeni nu era scutit. 


Când cuviosul Paisie nu putea să-şi cerceteze frații la câmp, fiind departe de 
mânăstire, le trimitea câte o scrisoare, plină de sfaturi duhovniceşti. lată cum îi 
învăţa pe fraţi într-una din aceste scrieri: 


La chilii, cuviosul Paisie cerea călugărilor să facă trei lucruri: să citească cuvintele 
Sfinților Părinți, să practice rugăciunea minţii şi după putere, să facă adesea 
metanii cu lacrimi. lar mărturisirea gândurilor către duhovnici o considera marele 
stareț temelia vieţii duhovniceşti şi nădejdea mântuirii pentru toți. De aceea 
poruncea fraților, mai ales celor începători, să se mărturisească în fiecare seară la 
duhovnicii lor şi să primească Trupul şi Sângele Domnului, o dată pe lună; iar 
bătrânii şi cei bolnavi, mai des, la două - trei săptămâni, iar schimonahii 
săptămânal. 


Dacă vreunul din călugări, din lucrarea vrăjmaşului, nu voia să-l ierte pe fratele său 
până seara, stareţul îl îndepărta din sobor, îl oprea să zică Tatăl nostru şi nu-l lăsa 
nici pe pragul bisericii să păşească, până nu se smerea şi-şi cerea iertare. Dacă la 
săvârşirea vreunui lucru se călca vreo poruncă dumnezeiască, stareţul poruncea să 
se părăsească lucrul acela, decât să supere cu ceva pe Dumnezeu. Se spunea despre 
cuviosul Paisie că permanent era ocupat cu frățimea şi uşile chilei lui nu se 
închideau până la ceasul nouă seara. Unii ieşeau şi alţii intrau. Pe unii îi mângâia, 
iar cu alţii se bucura. 

Spunea unul dintre ucenicii săi, zicând: "Treizeci de ani am trăit pe lângă dânsul şi 
nu l-am văzut niciodată întristându-se pentru nevoile materiale. El numai atunci se 
întrista tare, când vedea călcându-se vreo poruncă dumnezeiască şi mai ales de 
bunăvoie. Că sufletul său şi-l punea pentru cea mai mică poruncă a Stăpânului”. De 
multe ori zicea stareţul: "Să piară toate ale noastre, să piară şi trupul nostru, dar 
Să păzim poruncile lui Dumnezeu şi cu dânsele sufletele noastre!” 


Timp de doisprezece ani cât a trăit în Mânăstirea Dragomirna, cuviosul Paisie se 
îndeletnicea, pe lângă grija conducerii soborului şi cu traducerea cărților patristice. 
Această trudă o săvârşea cuviosul mai ales în nopțile de iarnă, iar din roadele ei 
împărtăşea cu bucurie toată frăţimea din mânăstire. larna, când toată frăţimea se 
aduna în mânăstire de la ascultări, în fiecare seară, în afară de sărbători, citea din 
cuvintele Sfinţilor Părinţi. Fraţii se adunau la trapeză, se aprindeau lumânări, apoi 
venea cuviosul Paisie, se aşeza la locul său şi citea cuvânt de învăţătură. La urmă 
explica cuvântul citit pe înţelesul tuturor. 


În Dragomirna se nevoiau călugări de trei neamuri: moldoveni, slavi şi greci. De 
aceea era nevoit să citească într-o seară în limba română, iar în seara următoare în 
limba slavă sau greacă. Aceste citiri din tezaurul patristic se făceau de la începutul 
postului Crăciunului până în sâmbăta Sfântului Lazăr, când încetau. Pe toţi îi 
sfătuia părinteşte, zicând: Fraţilor, mai întâi de toate se cuvine vouă să vă 
apropiaţi de Domnul cu credinţă tare şi cu iubire fierbinte să vă lepădaţi hotărât 
de toate plăcerile veacului acestuia, de voinţa voastră, de cugetul inimii voastre 
şi să fiţi săraci cu duhul şi cu trupul. Numai atunci, prin harul lui Hristos, se va 
aprinde în voi sfânta râvna". 


Altădată iarăşi le zicea cuviosul Paisie: "După măsura ostenelilor voastre, cu 
timpul veţi dobândi lacrimi şi plâns cu nădejde, spre mângâierea sufletului. Se 
va ivi în voi râvna fierbinte de a trăi după poruncile Domnului şi veţi câştiga 
smerenie şi răbdare, milă şi iubire către toţi, iar mai ales către cei nedreptăţiţi, 
către bolnavi şi bătrâni. ” 


Apoi adăuga aceste cuvinte: "Fraţilor, pe lângă toate acestea, se cuvine să 
răbdaţi bărbăteşte tot felul de neputinţe trupeşti - slăbiciuni, boli grele şi 
suferinţe trecătoare - care sunt pentru mântuirea veşnică a sufletelor voastre. 
Numai astfel veţi ajunge bărbaţi desăvârşiţi, după măsura vârstei lui Hristos. De 
veți rămâne tari în ostenelile călugăreşti, va dura şi obştea voastră cât va binevoi 
Dumnezeu. lar dacă vă veţi abate de la luarea aminte de sine şi de la citirea 
cărților Sfinţilor Părinţi, atunci veţi cădea din pacea lui Hristos, din iubirea Lui 
şi din împlinirea poruncilor Lui. Atunci se va încuiba între voi neorânduiala, 

Spuneau ucenicii cuviosului Paisie că avea atât de mare dar de a convinge, încât şi 
pe cel mai trist îl putea mângâia şi linişti cu cuvintele sale, şi pe cel descurajat îl 
putea îmbărbăta şi întări. lar unde trebuia, mustra, ruga, îndepărta, răbda îndelung 
şi când nu izbutea alunga de la sine. Numai pe cei mai înrăiţi şi îndărătnici îi certa, 
ameninţându-i cu mânia lui Dumnezeu. Faţă de unul ca acesta se arăta judecător 
aspru şi mânios, până când se smerea şi se pocăia. Apoi îl mângâia, dojenindu-l cu 
dragoste şi cu lacrimi pentru a lui îndreptare. 


Odată unul din fraţi i-a spus: "Părinte, cugetul îmi spune că mă urăşti, deoarece 
adeseori mă cerți cu mânie în faţa fraţilor!" Iar cuviosul Paisie i-a răspuns: 


Uneori grăia către ucenicii săi aceste cuvinte: 


lar de se întâmpla în sobor tulburare şi scârba vreunui frate şi acela venea la 
cuviosul să-i spună necazul, îndată marele stareţ îl binecuvânta şi-l lua înainte cu 
cuvântul, nelăsând fratelui răgaz să vorbească. Astfel, prin cuvintele sale cele dulci 
şi mângâietoare ducea mintea fratelui departe de întristare. 


De asemeni, în vorbirea Sa, ţinea seama de firea şi aşezarea sufletească a 
fiecăruia. Celui mai înţelept îi aducea cuvânt mai adânc din dumnezeiasca 
Scriptură potrivit cu Starea lui. lar celui mai Simplu îi aducea cuvânt, fie din 
iscusinţa Sa, fie din sfânta ascultare, până când fratele uita de tulburare şi ieşea 
de la stareţ bucurându-se şi mulțumind lui Dumnezeu. 


Alteori grăia cuviosul şi acestea: 

negrijind de poruncile lui Dumnezeu, ţinând la voia lor, trecând cu vederea 
sfânta ascultare, cârtind şi petrecând în lenevire şi iubire de sine, atunci atâta 
întristare cuprinde sufletul meu, că mai mare decât aceasta nu poate fi, până 
când nu îi voi vedea pocăindu-se cu adevărat”. 


Iar alteori îi învăţa pe fraţi şi îi deştepta spre mai mare osârdie, zicând: "Fiilor, nu 
vă lăsaţi făcând neguţătorie, căci acum este vreme bine primită, acum este ziua 
mântuirii", cum spune Sfântul Pavel. 


Odată a venit la cuviosul Paisie un frate şi i-a spus: "Părinte, sunt tare luptat de 
gânduri!" Iar stareţul i-a răspuns zâmbind: "De ce sunteți voi aşa de copilăroşi? 
Faceţi şi voi cum fac eu. Eu toată ziua vorbesc cu voi; cu unii plâng, cu alții mă 
bucur. lar după ce plecaţi toţi din chilie, o dată cu voi alung de la mine toate 
gândurile. Apoi iau în mâini o carte şi nu mai aud nimic, parcă aş fi în pustiul 
Iordanului!" 


Despre creşterea vieții duhovniceşti din obştea cuviosului Paisie, scria mai târziu, 
ucenicul său Platon aceste cuvinte: "Puteai să vezi atunci în Mânăstirea 
Dragomirna, înflorind viaţa călugărească ca o minune nouă. Că oameni vii fiind, 
pentru dragostea lui Dumnezeu erau morţi de bunăvoia lor pentru cele pământeşti. 
Și cum voi putea vorbi cu înţelegere, decât numai din parte despre tainica lor 
lucrare? Adică înfrângerea inimii, smerenia adâncă, frica de Dumnezeu, luarea 
aminte de sine, tăcerea gândurilor şi rugăciunea inimii, pururea săltând cu nespusă 
şi aprinsă dragoste către Hristos şi către aproapele. Că multora dintr-înşii neîncetat 
le curgeau lacrimile; nu numai în chilie, ci şi în biserică şi în vremea ascultării şi în 
timpul citirii şi al vorbirii duhovniceşti ca o roadă a Duhului Sfânt. Cu cuviinţă dar, 
aici se împlineau cuvintele Sfântului Isaac Sirul, care grăieşte: Adunarea celor 
smeriţi este iubită lui Dumnezeu, precum adunarea serafimilor”. 


Cât pentru apărarea rugăciunii lui lisus pe care toţi ucenicii marelui stareţ o 
practicau, cuviosul Paisie a scris o frumoasă epistolă în şase capitole, împotriva 
acelora care o defăimau. 


Iată începutul epistolei sale: YA ajuns până la noi vestea că oarecare persoane 
din sânul călugăresc, bizuindu-se numai pe nisipul înţelepciunii lor, îndrăznesc 
să hulească dumnezeiasca rugăciune a lui lisus, care săvârşeşte sfânta slujbă 
prin minte în inimă. La aceasta îi înarmează vrăjmaşul ca, prin limbile lor, ca şi 
cu nişte arme, Să zădărnicească această lucrare dumnezeiască şi prin orbirea 
minţii să întunece inima lor. Cunoscut să fie că această dumnezeiască lucrare a 
fost îndeletnicirea necontenită a purtătorilor de Dumnezeu părinţilor noştri celor 

de demult şi a strălucit în multe locuri pustii şi în mânăstirile cu viaţă de obşte: 
în Muntele Sinai, în Schiteea Egiptului, în Muntele Nitriei, în lerusalim, în 
Sfântul Munte Athos şi în tot Răsăritul. Prin această lucrare a minţii mulţi 
dintre purtătorii de Dumnezeu părinţii noştri, aprinzându-se cu focul serafimic 
al dragostei de Dumnezeu şi de aproapele, s-au făcut cei mai zeloşi păzitori ai 
poruncilor lui Dumnezeu şi S-au învrednicit să devină vase alese ale Duhului 
Sfânt. Asupra acestei dumnezeieşti lucrări a minţii şi a păstrării raiului inimii, 
nimeni dintre ortodocşi n-a îndrăznit cândva să rostească hulă, ci toţi s-au 
îndreptat către ea cu mare respect şi evlavie, ca pentru un lucru plin de mare 
folos duhovnicesc...". 


lar către împotrivitorii săi, cuviosul Paisie adresează aceste cuvinte: "Vedeţi, o, 
prieteni, care îndrăzniţi să huliţi rugăciunea minţii? Nu deveniți voi oare părtaşi 
ereticului Varlaam de Calabria şi ucenicilor lui? Nu vă cutremuraţi oare cu 
sufletul că veţi cădea, asemenea lor, sub anatema Bisericii şi veţi fi depărtaţi de 
Dumnezeu? Vi se pare oare nefolositor să chemaţi numele lui lisus? Dar nici de 
mântuit nu vă puteţi mântui prin nimeni altul decât în numele Domnului nostru 
Iisus Hristos. Dacă chemarea numelui lui lisus este mântuitoare, iar mintea şi 
inima omului Sunt făpturi ale mâinii lui Dumnezeu, atunci care este păcatul 
omului care din adâncul inimii înalță cu mintea rugăciunea prea dulcelui lisus 
şi cere de la El milă?” 


Către cei ce voiau să deprindă rugăciunea lui lisus, cuviosul Paisie spunea: "Dacă 
cineva ar îndrăzni Să facă această rugăciune de capul lui, nu după rânduiala 
Sfinţilor Părinţi, fără întrebarea şi sfatul celor iscusiţi, fiind încă mândru, 
pătimaş şi neputincios, trăind fără ascultare şi supunere, ba încă ducând şi viaţă 
singuratică în pustie, acela cu adevărat şi eu zic, uşor va cădea în toate cursele 
diavolului. Căci artă numesc Sfinţii Părinţi această dumnezeiască rugăciune, 
pentru că precum arta nu o pot învăţa oamenii singuri, fără un dascăl, aşa nu 
este cu putinţă deprinderea rugăciunii lui lisus, fără un iscusit povăţuitor”. 


Pentru cei ce nu găsesc povăţuitori iscusiți, zicea Sfântul prea cuviosul Părintele 
nostru Paisie: "Dacă cineva va trăi sub ascultare, dar n-ar găsi în părintele său 
duhovnicesc un povăţuitor iscusit cu fapta şi experienţa în această lucrare 
dumnezeiască, căci în timpul de azi este mare lipsă de povăţuitori iscusiţi în 
rugăciunea lui lisus, să nu cadă în deznădejde. Ci, continuând să rămână sub 
ascultare, în locul părintelui său duhovnicesc, să alerge la învăţătura Sfinţilor 
Părinţi şi de la ei să înveţe această rugăciune. Numai acela nu va simţi iubirea 
fierbinte pentru deprinderea rugăciunii minţii, care este cuprins de cugete 
pătimaşe pentru viaţa aceasta şi legat cu legăturile grijii de trup, care 


Ar De Dr dr dr de Dr dr de Dr Dr dr dr de de dr dr A de dr dr A A 


Xp PP PP 0 E E IE IP IP 3 E IE IE II IE E XX 


Je De De de De Dr De e De De de De Dr Dr De De De De e De de e Ar A rd 


XP PP 2 E IE IE IP IP 3 5 IE IE II E E XX 


îndepărtează pe mulţi de împărăţia lui Dumnezeu. lar cine voieşte să fie unit 
prin dragoste cu prea dulcele lisus, lepădând toate frumuseţile şi desfătările 
lumii, ca şi odihna trupească, nu va mai dori să aibă în viaţa aceasta nimic 
altceva decât să se îndeletnicească necontenit cu facerea acestei rugăciuni din 
paradis..." Aşa îşi învăţa ucenicii acest vas ales al Duhului Sfânt. 


Cuviosul Paisie era şi foarte milostiv. În toamna anului 1768, datorită invadării 
Bucovinei de către armatele străine, mii de familii de ţărani se refugiau în pădurile 
din jurul Mânăstirii Dragomirna. larna, Cuviosul a mutat pe călugări într-o 
jumătate de mânăstire, iar cealaltă jumătate a pus-o la dispoziția mirenilor săraci, 
bătrâni şi a mamelor cu copii. Trapeza cea mare şi caldă o dădu, de asemenea, 
poporului înfrigurat. Apoi dădu poruncă chelarului, brutarului şi bucătarilor să dea 
de mâncare la toţi câţi cereau. Se făcea mâncare şi se cocea pâine neîntrerupt. 
Astfel, cuvoisul Paisie s-a făcut părinte tuturor, salvând mulți oameni de la moarte. 


După şase ani de război între armatele ruseşti şi turceşti şi după încheierea păcii 
din anul 1774, nordul Moldovei intră sub ocupaţie austriacă până în toamna 
anului 1918. Atunci şi Mânăstirea Dragomirna cade în stăpânirea imperiului 
catolic de la Viena. Din această cauză cuviosul Paisie este nevoit să ia cu sine 
două sute de călugări şi să se strămute la Mânăstirea Secu, unde ajunge în ziua 
de paisprezece octombrie 1775. La Dragomirna lasă o obşte de numai o sută 
cincizeci de monahi, sub povăţuirea unui egumen moldovean. 


De la Secu marele stareţ scria adesea cuvinte de învăţătură ucenicilor săi rămaşi în 
Dragomirna. lată cum îi sfătuia pe fiii săi duhovniceşti: "Totdeauna să fiți treji şi 
permanent Să puneţi început de pocăință. Fugiţi de grăirea deşartă care omoară 
sufletul, nu umblaţi din chilie în chilie, fără învoirea duhovnicilor; mărturisţi-vă 
regulat cugetele, prin care se risipeşte toată ispita diavolului. Apoi citiţi scrierile 
Sfinţilor Părinţi, prin care se luminează mintea omului şi creşte râvna pentru 
poruncile Domnului. Că numai prin credinţa fără fapte, nu este cu putinţă 
mântuirea. Fiecare, după putere, să ia parte la lucru în viaţa de obşte. Să nu se 
facă adunări pe la poarta mânăstirii pentru a grăi deşertăciuni. Unde este 
sârguinţă, acolo străluceşte lumina, acolo se arată pacea, acolo satana nu-şi 
găseşte loc, de acolo fug patimile. lar unde nu este sârguinţă, acolo toate sunt 
împotrivă. În loc de bine este rău; în loc de lumină este întuneric; în locul lui 
Hristos intră diavolul... ”. 


După patru ani de nevoinţă în Mânăstirea Secu, obştea cuviosului Paisie 
devenise neîncăpătoare, deşi se construiseră peste o sută de chilii noi. Astfel, cu 
voia lui Dumnezeu, cu binecuvântarea mitropolitului Gavril şi cu ajutorul 

domnitorului Moldovei, Constantin Moruzi, s-a hotărât strămutarea cuviosului 
Paisie cu o parte din obştea de la Secu în marea lavră de la Neamţ. Aceasta s-a 
Săvârşit, după multe ezitări şi lacrimi, la paisprezece august 1779, fiind 
întâmpinat în curtea mânăstirii de obştea nemţeană în sunetul clopotelor, cu 
sobor de preoți. De aici a fost însoţit în marea biserică ctitorită de Ştefan cel 
Mare şi Sfânt, unde s-a închinat cu lacrimi la icoana făcătoare de minuni a 
Maicii Domnului, care ocroteşte de multe secole această mânăstire. 


Aşa a fost venirea cuviosului Paisie ca stareţ al Mânăstirii Neamţ. Din acea zi cele 
două mânăstiri s-au unit sub povăţuirea aceluiaşi stareţ, tradiție care s-a păstrat 
până în vara anului 1950. Egumenii şi duhovnicii de la Dragomirna şi Secu veneau 
adesea la cuviosul Paisie pentru sfătuire şi binecuvântare. Dar şi marele stareţ 
mergea o dată pe an la Secu, între 22 - 31 august şi dădea tuturor cuvânt de folos în 
biserică şi la trapeză. Apoi, după hramul mânăstirii, "Tăierea Capului Sfântului 
Ioan Botezătorul", cuviosul Paisie îi binecuvânta pe toţi şi în sunetul clopotelor, se 
întorcea din nou la Neamţ, unde îl aştepta întreaga obşte. 


Se spunea despre cuviosul Paisie că zilnic primea la chilie pe călugări, la orice oră, 
să-şi descopere nevoile lor duhovniceşti şi trupeşti. Cu acest prilej stareţul le zicea: 
"Dacă cineva din voi are vreo nevoie sufletească sau trupească şi pentru aceasta 
cârteşte şi se necăjeşte, dar la mine nu vine Să mă vestească, eu pentru nevoia şi 
scârba lui nu am răspundere înaintea lui Dumnezeu”. 


Se spunea iarăşi despre marele stareţ că, în Mânăstirea Neamţ, ocupațiile sale 
cărturăreşti ajunseseră la cea mai mare înflorire. Aici întemeiază o întreagă şcoală 
pentru formarea de traducători, scriitori şi corectori de cărţi. Manuscrisele 
patristice umplu biblioteca Mânăstirii Neamţ şi se răspândesc prin numeroase 
mânăstiri din ţară şi de peste hotare. "Astfel, Neamţu devine centrul şi făclia 
monahismului ortodox şi şcoala vieţii sihăstreşti şi a culturii duhovniceşti pentru 
tot Orientul ortodox". 


O grijă deosebită avea cuviosul Paisie şi pentru cei bolnavi. În Mânăstirea Neamţ a 
zidit spital pentru bolnavi şi case de oaspeţi. Starețul rânduia pe cei bătrâni şi 
bolnavi la spital, încredinţându-i fratelui Onosie, "bolnicerul mânăstirii”. EI cerea 
îngrijitorilor să slujească bolnavilor ca lui Dumnezeu, să le dea mâncare cât mai 
bună, pâine albă şi vin, să-i spele săptămânal şi să menţină curăţenie exemplară în 
bolniţă. 

Cuviosul primea la spital şi bărbați mireni care sufereau de diferite boli şi care nu 
aveau unde să-şi plece capul. Aceştia erau aşezaţi în chilii aparte, "hrăniţi din masa 
comună şi trăiau acolo cât voiau, unii chiar până la moarte”. 


Odată stareţul a văzut mergând prin mânăstire un frate, dând din mâini şi privind 
încoace şi încolo. Atunci Cuviosul chemă la sine pe duhovnicul lui şi îi zise: 


Apoi le dădu la amândoi canon să facă trei zile metanii în trapeză, ca toți să 
se înveţe din greşeala lor. Spuneau ucenicii lui că adeseori vedeau pe cuviosul 
Paisie stând aproape toată noaptea cu durere de inimă lângă patul celor foarte 
bolnavi. Împreună suferea şi suspina cu ei, mângâindu-i cu nădejdea vindecării şi a 
mântuirii, dându-le nu puţină uşurare în amara lor durere. 


lată cum descrie viaţa duhovnicească din Mânăstirea Neamţ un călugăr călător, 
anume Teofan: "Sărăcia lor de bunăvoie era desăvârşită. Prin chilii, în afară de 
icoane, cărți şi unelte pentru lucru manual, nu mai era nimic. Călugării se 
distingeau mai ales prin smerenie, iar de mândrie cu totul fugeau, de ură şi de 
zavistie nu ştiau. Dacă se întâmpla ca cineva să jignească pe altul se grăbea 
numaidecât să se împace. Cel ce nu voia să ierte pe fratele care i-a greşit era 
alungat din mânăstire. Mersul călugărilor era modest. La întâlnire fiecare se silea 
să facă el înainte închinăciune. În biserică fiecare stătea la locul ce i se hotărâse, iar 
vorbăria deşartă era cu desăvârşire oprită atât în biserică şi în chilii, cât şi în afară”. 


Acelaşi Teofan scrie şi despre ascultările călugărilor din Mânăstirea Neamţ. "În 
obştea cuviosului Paisie trăiau peste şapte sute de călugări şi când se adunau la 
ascultare, câte o sută sau câte o sută cincizeci de fraţi, atunci unul din ei citea 
cuvânt de folos din vreo carte sau vorbea cuvânt ziditor de suflet. Dacă cineva 
începea să vorbească lucruri deşarte, îndată era oprit...". 


lar despre petrecerea călugărilor în chilii, acelaşi Teofan scrie: "Prin chilii unii 
scriau cărţi, alții împleteau, alții torceau lână, alții coseau camilafee şi potcape, 
făceau metanii, ţeseau stofe pentru rase şi manti, făceau cruci şi linguri sau se 
ocupau cu alte lucruri manuale. Toţi erau sub supravegherea duhovnicilor, la care 
îşi mărturiseau păcatele şi gândurile de două ori pe zi: dimineaţa spuneau pe cele 
făcute noaptea, iar seară pe cele făcute ziua. Fără binecuvântarea duhovnicului 
nimeni nu îndrăznea să facă ceva, nici măcar să mănânce un fruct. 


Era obicei ca la hramul Mânăstirii Neamţ, Înălţarea Domnului, să se adune multă 
lume din Moldova, Valahia şi din alte ţări. Atunci cuviosul Paisie nu avea odihnă 
deloc timp de patru zile. De dimineaţa până seara uşile erau deschise tuturor, şi 

bogatului şi săracului. Pe toți câţi veneau se silea a-i odihni cu iubire de străini, ca 
al doilea Avraam, heretisindu-i cu dragoste şi mulţumindu-le pentru răbdarea 
ostenelilor drumului. Apoi făgăduindu-le de la Domnul şi Maica Domnului milă 
sufletească şi trupească, îi binecuvânta şi-i trimitea la casa de oaspeţi”. 


Cuviosul Paisie se ostenea foarte mult pentru tălmăcirea părinteştilor cărți din 
limba veche greacă în limbile slavonă şi română, ca să fie spre folosul şi mântuirea 
celor ce vor voi a râvni şi a lua aminte la învăţăturile purtătorilor de Dumnezeu 
părinţilor noştri. Despre aceasta zicea ucenicul său Platon: "Se cuvine a ne minuna 
cum se putea să scrie atâtea cărţi! Că era cu totul neputincios cu trupul şi pe toată 
partea dreaptă avea răni. Şi pe pat unde dormea era împresurat de cărţi: câteva 
lexicoane, Biblia grecească şi cea slavonă, gramatici greceşti şi slavoneşti, cartea 
din care făcea tălmăcirea şi în mijloc lumânarea. lar el ca un prunc mic şedea 
plecat şi toată noaptea scria, uitând de neputinţa trupului, de grelele sale dureri şi 
osteneli”. 


O, nepătimaş şi sfânt bărbat! O, suflet curat şi cu Dumnezeu împreunat! Cu 
totul era lipit de Dumnezeu, cu totul se revărsa către aproapele cu dragoste. 
Pentru aceasta şi cuvântul lui era puternic, lucrător şi plin de dar, 
dezrădăcinând patimile şi răsădind bunătăţile în sufletele celor care îl ascultau 
cu credinţă şi cu dragoste. 


Spuneau ucenicii cuviosului Paisie că el a tradus din slavonă în româneşte puţine 
cărți precum "Cuvintele Sfântului Nil de la Sorsca", întrucât erau mai mulţi 
călugări moldoveni care traduceau din limba greacă decât slavoni. Din limba slavă 
traduceau numai Cuviosul Paisie împreună cu ieromonahul Dorotei, ucenicul său. 


În limba română traduceau cei mai renumiţi elenişti moldoveni, precum: 
Arhimandritul Macarie, mare protopsalt, a tradus Omiliile Sfântului Macarie, 
Cuvintele Sfântului Isaac Sirul şi altele; Ieromonahul Ilaron a tradus Cuvintele 
Sfântului Calist Catafigiotul, Exaimeronul Sfântului Vasile cel mare şi altele; 
Cuviosul monah Gherontie, mare elenist, a tradus cinci cărți: Prăvălioara cea mică, 
Evanghelii a Fericitului Teofilact, tipărită la laşi; Teologhiconul (Dogmatica) 
Sfântului loan Damaschin, tipărit la laşi, Chegagrarion al Fericitului Augustin, 
tipărit la Mânăstirea Neamţ şi altele. 


Cuviosul ierodiacon Ştefan a tălmăcit Vieţile Sfinţilor pe tot anul, din limba 
slavonă, tipărite la Mânăstirea Neamţ între anii 1807-1815. Cuviosul schimonah 
Isaac Dascălul a tradus din limba greacă Scara Sfântului loan Scărarul şi 

Bogorodicina (Octoihul) Maicii Domnului, care s-au tipărit la Mânăstirea Neamţ. 
Iar din limba slavonă a tălmăcit Tipiconul (Tipicul Sfântului Sava), care s-a tipărit 
la Iaşi în anul 1816. Mitropolitul Grigorie Dascălul, alt ucenic al Cuviosului Paisie 
de la Neamţ, a tălmăcit şi el numeroase cărți din limba greacă, precum Patericul, 
Vieţile Sfinţilor şi altele pe care le tipăreşte la Bucureşti, după ce ajunge mitropolit 
al Ţării Româneşti (1823-1834). 


Un pelerin grec, Constantin Caragea, ajungând la Mânăstirea Neamţ, descrie astfel 
chipul plin de Duhul Sfânt al marelui stareţ Paisie: "Pentru prima dată în viață am 
văzut cu ochii mei sfințenia întrupată şi neprefăcută. Pe mine mă uimi faţa lui 
luminoasă şi palidă, fără pic de sânge, o barbă mare şi albă, lucitoare ca argintul şi 
curăţenia neobişnuită a hainelor sale şi a chiliei. Vorbirea lui era blândă şi cu totul 
sinceră. Mi se părea că era un om cu totul desprins de trup!" 


Ucenicul său, Platon, spune următoarele despre cuviosul Paisie: "Era în el dragoste 
înfocată, cu care din tinereţile sale a iubit pe Domnul cu tot sufletul său. Că pe toți 
îi iubea, îi încălzea cu dragostea şi râvna sa. Pentru fiecare simţea durere. ar pe fiii 
săi duhovniceşti îi îmbrăţişa mai mult decât pe sufletul său. Pe tot omul ce venea la 
dânsul, pentru milă sufletească sau trupească, nu-l întorcea în deşert. Niciodată nu 
se întrista asupra cuiva, măcar de l-ar fi supărat cu ceva”. 


Apoi continuă: "Erau într-însul împreunate îndelunga-răbdare şi blândeţea, iar 
tulburarea şi mâma nu s-au văzut la el, fără numai pentru călcarea poruncii lui 
Dumnezeu. Mustra şi certa cu blândeţe, dojenea şi învăţa cu dragoste. Miluia şi 
îndelung răbda cu nădejde de îndreptare. Asemenea şi în cele fireşti era prea 
împodobit. Că faţa lui era albă ca a îngerului lui Dumnezeu, privirea lină, cuvântul 
smerit şi străin de îndrăzneală, fund cu totul revărsat spre milostivire, căci prin 
dragostea sa, pe toţi îi atrăgea la sine. Mintea lui era întotdeauna unită cu 
Dumnezeu prin dragoste, mărturie fiind lacrimile". 


Spunea unul dintre ucenicii cuviosului Paisie că dobândise darul rugăciunii 
adevărate, încât faţa lui se lumina şi ochii vărsau multe lacrimi de focul care 
ardea în inima sa. "Odată, adaugă ucenicul, pe când eram noi în Dragomirna am 
venit la părintele stareț şi văzând uşa deschisă am bătut şi am intrat. Era înainte de 
Vecernie. Părintele era culcat. Faţa lui era aprinsă ca de foc. Am zis: 
"Binecuvântează, părinte!", dar nu mi-a răspuns. Am repetat a doua oară. Nici un 
răspuns. Mă cuprinse frica. Atunci am înţeles că era răpit în rugăciune. Mai zăbo- 
vind puţin am ieşit din chilie şi n-am spus nimănui nimic despre cele văzute". 


Cuviosul Paisie avea şi darul înainte-vederii. 

De multe ori vedea în vis o sabie spânzurând, numai de un singur fir de păr, 
deasupra capului voievodului moldovean Grigore Ghica. Apoi nu după multe zile, 
turcii i-au tăiat capul din porunca sultanului. Şi mult a plâns marele stareţ pentru 
aceasta. 


XR 


Era în obşte un frate neascultător şi mult suspina şi plângea stareţul pentru acest 
frate, sfătuindu-l pentru îndreptare. Dar fratele nu asculta. Apoi după trei zile 
fratele acela s-a înecat. 


RX 


Pe alt frate l-a rugat mult cuviosul să nu plece din mânăstire. "Frate, îi zicea el, 
ascultă-mă, fiindcă nu vei vedea locul acela unde vrei tu să te duci”. Intr-adevăr, 
fratele nu I-a ascultat şi după patru zile de drum a murit. 


Numeroase şi pline de înţelepcine duhovnicească sunt şi scrisorile duhovniceşti 
ale cuviosului Paisie trimise către diferiţi prieteni şi ucenici ai săi: mireni, preoți, 
călugări şi egumeni. 


Iată ce scria marele Stareț către călugării din schitul Robaia - Argeş, care îi 
cereau un preol: "La cererea voastră de a vă trimite un preot Să vă organizeze 
viața de obşte, nici nu ştim ce să vă răspundem. Și noi înşine Suntem la început 
şi avem nevoie de poveţe. Numai atât vă pot spune că după regulile Sfinţilor 
Părinţi aţi putea singuri Să vă organizaţi viaţa duhovnicească. Întâi se cere ca 
egumenul să cunoască Sfintele Scripturi ca să ştie a învăţa pe ucenicii săi. Să 
aibă către toţi iubire adevărată şi nefăţarnică, să fie blând, smerit, răbdător, liber 
de mânie, de iubirea de argint, de mândrie, de lăcomie şi de toate celelalte 
patimi. lar ucenicii Să fie în mâinile egumenului ca lutul în mâinile olarului. Să 
nu facă nimic fără binecuvântare, să nu aibă ceva al lor, ci toate, şi cărţile, şi 
patul, şi celelalte să fie date cu voia egumenului. Apoi schitul vostru, oriunde s- 
ar afla, să nu fie supus altei mânăstiri, ci Singur Să se conducă, ca fraţii săi să se 
mântuiască prin egumenul lor, iar egumenul prin Domnul...”. 


Asemenea, către călugării din Poiană Mărului scna: Nu vă tulburaţi pentru 
nerăutatea şi smerenia părintelui Alexie, noul vostru egumen. Că după Sfinţii 
Părinţii egumenul trebuie să fie către fraţi smerit, blând, fără răutate, paşnic, în 
Stare să sufere orice ispită, ca să poată da fraţilor pildă de răbdare. Nu vă 
tulburaţi că el este slab cu trupul, câtă vreme este sănătos cu duhul şi întreg la 
duhovniceasca cugetare. Ci voi, cugetând slăbiciunea firii lui, nu cereţi de la el 

osteneli trupeşti mai presus de puterile lui, ci cruţaţi-l, să nu-şi piardă înainte de 
vreme puterile, spre paguba fraţilor. Ajunge pentru el să şadă mai mult la chilie, 
păzindu-şi sănătatea, să citească cărţi folositoare pentru suflet şi să fie gata la 
vreme de nevoie să dea fraţilor sfaturi folositoare pentru mântuire. Să vă smeriţi 
unul faţă de altul şi să vă supuneţi unul altuia, ca Să aveţi dragostea lui 
Dumnezeu între voi şi să fie la voi un suflet şi o inimă prin harul lui Hristos... ”. 


XR e 


Un preot oarecare l-a întrebat pe cuviosul Paisie: "Poate oare preotul să dezlege pe 
cel ce se pocăieşte cu căință, dacă este neputincios şi nu poate face canon? Apoi 
să-i dea Sfintele Taine sau nu?" 


Iar Sfântul Paisie a răspuns: YDacă boala lui trupească este în aşa fel, încât el se 
apropie de moarte şi nu are vreme să facă canon, atunci, chiar de ar avea el 
păcate mari, dar dacă se căieşte, preotul să-l dezlege a se împărtăşi cu Sfintele 
Taine. Dacă însă poate face canon, preotul să nu-l dezlege, până nu-şi face 
canonul, căci canonul este a treia parte a pocăinţei”. Apoi a adăugat şi aceste 
cuvinte: "Vă spun şi aceasta că eu am căutat cu râvnă în toate sfintele canoane, 
dacă nu cumva se găsesc oarecare epitimii fără îndepărtarea de la împărtăşirea 
cu Sfintele Taine, dar n-am putut găsi. Însă este prea înfricoşată şi 
înspăimântătoare  certarea pusă asupra preoţilor, care îndrăznesc să 
împărtăşească pe cei opriți de sfintele canoane. Pe amândoi Biserica îi 
aseamănă cu luda vânzătorul”. 


Pentru blândeţe învăţa astfel pe fiii săi sufleteşti: WUOmând blăndeții lui FIristos, 
să vă opuneţi până la sânge patimii mâniei şi Să aveţi pace cu toţi. Aceasta este 
aşa de trebuincioasă, încât Însuşi Hristos zicea ucenicilor Săi: Pace vouă, 
Pacea Mea dau vouă! Unde este pacea lui Hristos, acolo petrece şi Hristos. lar 
în sufletul în care nu este pacea lui Hristos, nu este nici Hristos". 


Apoi iarăşi zicea: "Răbdarea este şi ea atât de trebuincioasă pentru mântuire, 
încât Hristos zice: Întru răbdarea voastră veţi dobândi sufletele voastre. Iar 
câştigarea sufletului nu este altceva decât mântuirea sufletului. Răbdare, însă, 
trebuie să aveţi nu numai pentru un timp oarecare, ci până la moarte, căci zice 
Domnul: Cel ce va răbda până la sfârşit, acela se va mântui”. 


lar despre smerenie zicea cuviosul Paisie: WĂIEFERIA este temelia tuturor. 
virtuților evanghelice. Ea este atât de trebuincioasă pentru mântuire, cum este 
respiraţia pentru viaţa omului. Toţi sfinţii prin diferite căi s-au mântuit, dar fără 
smerenie nimeni nu S-a mântuit şi nici nu poate să se mântuiască. De aceea, tot 

cel ce vrea să se mântuiască, trebuie să se socotească din toată inima înaintea lui 
Dumnezeu, ca cel mai de pe urmă între oameni şi pentru orice păcat să se 
condamne pe sine, iar nu pe alții”. 


XR 


Un călugăr pelerin, trecând odată prin Mânăstirea Neamţ, a întrebat pe cuviosul 
Paisie: "Cum este viaţa duhovnicească aici, faţă de cea din Mânăstirea Dra- 
gomirna?" 


lar marele stareţ a răspuns: "Pe fiecare an merge tot mai în jos şi a o ţine la 
aceeaşi înălțime nu-i cu putinţă, deşi mă silesc. Pricină este intrarea necontenită 
în mânăstire a femeilor şi părăsirea învăţăturii obşteşti”. 


XR 


Odată a venit în pelerinaj la cuviosul Paisie de la Neamţ un monah, Teofan de la 
Pecersca, pătimind multe greutăţi şi ispite pe cale. Când l-a văzut, fericitul stareţ |- 
a întâmpinat cu aceste cuvinte: YFiule Teofane, nu în zadar ţi-a fost călătoria ta 
până la noi. Dumnezeu ţi-a măsurat toţi paşii tăi şi ţi-a pregătit răsplata”. 


Monahului "Teofan i-a plăcut aşa de mult rânduiala duhovnicească de la Neamţ, 
încât l-a rugat pe cuviosul Paisie să-i dea voie să rămână în obştea sa pentru 
totdeauna. Dar fericitul stareţ i-a spus: Mergi la Pecersca şi mai slujeşte puţin 
bătrânului tău, Dosoftei, care va trece curînd către Domnul. Cu binecuvântarea 
lui mergi şi te mântuieşte acolo unde îţi va arăta el”. 


La plecare, Sfântul Paisie i-a zis: YFiule, Dumnezeu şi Preacurata Sa Maică să te 
păzească în toată calea ta. Crede că Dumnezeu nu-ţi va da să suferi mai mult 
decât poţi îndura şi te va învrednici de partea aleşilor Săi, pentru rugăciunile 
preacuvioşilor părinţilor noştri Antonie şi Teodosie ai Pecerscăi şi a bătrânului 
tău Dosoftei. Să fie peste tine din partea noastră binecuvântarea lui Dumnezeu. 
Spune binecuvântatului tău bătrân mulțumiri şi nu uita de sărăcia noastră 
duhovnicească!" 


RX 


Unei egumene, Maria, din nordul Rusiei, cuviosul Paisie îi dădea următoarele 
sfaturi despre ascultare: De vreme ce prin propria ta experienţă ai aflat roadele 
binecuvântatei ascultări şi urmările blestematei neascultări, se cuvine să-ţi spun 
câteva cuvinte despre sfânta ascultare. Dumnezeiasca ascultare este atât de 
necesară pentru a plăcea cu adevărat lui Dumnezeu, că fără de ea nu se poate 
nicidecum Sluji lui Dumnezeu. lată pentru ce Sfânta ascultare a şi fost sădită de 


Ar De Dr dr dr de Dr dr d Dr Dr dr dr de de dr dr A de dr dr A A 


Xp XP XP IP PI E 2 2 E IP 3 3 E E 0 E IP 3 E E XXX 


Dr fe dr dr De dr de Dr De dr De Dr De de dr De de dr dr e De de dr fr A d 


XP PP 2 0 E IE IE IP IP 3 e E IE II E E E XX 


Dumnezeu în trei locuri: în cer, în Rai şi pe pământ. În cer, la puterile cereşti; în 
Rai, la oamenii cei dintâi şi pe pământ, la Sfinţii ucenici şi apostoli ai Domnului. 
Tot în aceste trei locuri s-au arătat şi roadele preabinecuvîntatei ascultări şi ale 
blestematei neascultări. Și dacă nu venea Fiul lui Dumnezeu, prin ascultarea Sa 
către Dumnezeu Tatăl, să pună capăt neascultării lui Adam, atunci neamului 
omenesc nu i-ar fi rămas nici o nădejde de mântuire din moarte şi din pierzarea 
veşnică. Pe această dumnezeiască ascultare, sădită pe pământ de însuşi Domnul 
nostru lisus Hristos, se întemeiază cinul călugăresc, fie cu viaţă de obşte, fie 
trăind câte doi-trei împreună Sau petrecând în pustie... ”. 


La urmă, cuviosul Paisie îi dă următoarele sfaturi egumenei Maria: "Povăţuieşte 
surorile pe calea mântuirii, dându-le pildă de toată fapta bună, cu ajutorul lui 
Dumnezeu, prin împlinirea cu sârguinţă a poruncilor evanghelice, prin iubirea 
către Dumnezeu şi aproapele, prin blândeţe şi smerenie, prin cea mai adâncă 
pace cu toți, prin mila de mamă, prin răbdare şi îndelungă răbdare, prin 
rugăciune cu lacrimi, prin mângâiere şi îndemnare la toată fapta bună... Sileşte- 
te, de asemenea, să fii pildă pentru surorile tale şi prin păzirea canoanelor 
Sfinţilor Părinţi, şi prin osteneli trupeşti, după puterile tale şi pe cât poți, prin 
ascultarea pravilei bisericeşti şi prin închinăciuni mari şi mici. De asemenea şi 
pravila de chilie rânduită de Sfinţii Părinţi împlineşte-o cu frică de Dumnezeu, 
cu citirile, cântările şi metaniile rânduite. 


Citeşte cu sârguinţă, cu mare luare aminte şi cugetare cărţile Sfinţilor Părinţi 
despre rugăciunea ce se săvârşeşte de minte în inimă, care este nevoinţa 
monahicească cea mai adevărată şi mai plăcută lui Dumnezeu... Sileşte-te să nu 
osândeşti niciodată, căci unul este Judecătorul cel drept, Hristos Domnul, Care 
va răsplăti fiecăruia după faptele sale. Osândeşte-te pe sine şi nu vei fi osândită 
la a doua şi înfricoşata Sa venire. Tot celui ce greşeşte faţă de tine, iartă-i 
greşeala din toată inima, pentru ca şi Tatăl cel ceresc să-ţi ierte greşelile tale... ". 


XR 


Iar celor care îl întrebau dacă au voie să citească cărţile eretice oprite de Biserică, 
cuviosul şi marele stareţ Paisie le scria: Dumnezeiasca Biserică Ortodoxă 
porunceşte să nu se citească de credincioşi cărţile eretice, să nu stea de vorbă şi 
să nu umble cu ei pe cale, după cuvintele psalmistului: Fericit bărbatul care n-a 
umblat în sfatul necredincioşilor şi în calea păcătoşilor n-a stat (psalmul 1,1). 
Iar în alt loc spune Sfântul Pavel: De omul eretic, după întâia şi a doua 
mustrare, te fereşte” (Tit 3,10). 


XR RX 

Altădată l-a întrebat cineva pe Sfântul Paisie dacă sunt de folos slujbele Bisericii şi 
Sfânta Liturghie pentru cei ce se află în păcate de moarte. lar cuviosul le-a răspuns: 


Căci aşa spune Sfântul 
Simeon al "Tesalonicului: "Nu se cuvine nicidecum preotului să aducă jertfă sau să 
facă pomenire pentru cei ce au păcătuit pe faţă şi nu s-au pocăit, căci această jertfă 
le este spre osândă. De asemenea şi primirea Sfintelor Taine cu nevrednicie, fără 
pocăință şi spovedanie, aduce osândă, cum spune despre aceasta şi dumnezeiescul 
Pavel" (Corinteni 9,29). 


Aşa se nevoia prea cuviosul Părintele nostru Paisie în obştea sa atât de mare de 
la Neamţ. Pe unii îi mângâia, pe alții îi călăuzea pe calea mântuirii, pe alţii îi 
mustra cu dragoste, pe cei bolnavi şi neputincioşi îi cerceta şi pe toți îi învăţa 


rugăciunea inimii, poruncindu-le ca în tăcere şi smerenie Să repete neîncetat şi 
cu mare atenţie cuvintele acestea: 


Deşi era slab cu firea şi suferea de insomnie, de la slujbele bisericii nu lipsea 
niciodată, afară de cazuri rare de boală sau dacă avea oaspeţi mari. Pentru toţi, 
călugări, frați şi mireni, strălucea ca un sfeşnic aprins atât prin viaţa sa sfântă, cât şi 
prin scrierile şi învăţăturile sale. Pentru aceea, toţi îl iubeau, toți îl căutau şi îi 
urmau cu sfinţenie sfatul. lar cine nu-l asculta, nu sfârșea bine cele făcute fără sfat 
ŞI binecuvântare. 


În timp de cincisprezece ani cât a povăţuit marea obşte a mânăstirilor Neamţ şi 
Secu, Sfântul Paisie a săvârşit multe fapte duhovniceşti vrednice de amintit, pe 
care nimeni altul nu le-a mai putut săvârşi după mutarea lui la cele veşnice. 


Astfel, mai întâi a întemeiat o mare obşte de peste şapte sute de călugări de mai 
multe naționalități, dintre care peste două treimi erau moldoveni. Toţi trăiau în 
desăvârşita armonie duhovnicească şi practicau rugăciunea lui lisus. Pentru 
povăţuirea lor sufletească, cuviosul Paisie a rânduit douăzeci şi patru de duhovnici 
care îi spovedeau regulat şi îi supravegheau ziua şi noaptea. lar pentru cei bolnavi a 
organizat bolniţă cu călugări îngrijitori şi cu mâncare deosebită. Pentru închinători 
şi oaspeţi a rânduit, de asemenea, părinți duhovniceşti şi chilii speciale de găzduire 
la arhondaric, unde puteau sta mirenii până la trei zile, asigurându-li-se gratuit 
masă şi toate cele necesare. Celor săraci şi lipsiţi de prin sate, care cereau ajutor, li 
se dădea regulat îmbrăcăminte, hrană şi bani, după nevoie, în numele lui Hristos, 

Care spune în Sfânta Evanghelie: Flămând am fost şi Mi-aţi dat să mănânc; străin 
am fost şi M-aţi primit; gol am fost şi M-aţi îmbrăcat... (Matei 25,35). 


lar pentru luminarea şi povăţuirea sufletească a călugărilor, a fraților şi 
credincioşilor din Moldova, cuviosul Paisie a organizat la Mânăstirea Neamţ o ade- 
vărată şcoală duhovnicească şi academie patristică de traducere din limba greacă în 
limbile română şi slavonă a zeci de opere filocalice mistice, începând cu 
"Cuvintele ascetice" ale Sfântului Isaac Sirul. 


Marele stareţ a realizat la Neamţ prima traducere, într-o limbă europeană, a 
Filocaliei Sfinţilor Părinţi, prin vestiţii călugări moldoveni iscusiţi, în limba 
greacă. 


Pentru buna chivernisire a celor patruzeci de metoace şi terenuri donate de 
evlavioşii domni moldoveni, cuviosul Paisie a rânduit peste tot călugări iconomi 
iScusiţi şi mireni credincioşi pentru a se evita orice tulburare şi sminteală. Iar 
pentru ca obştea de la Neamţ şi numeroşii ei sihaştri ce se nevoiau în schiturile 
Pocrov şi Vovidenia, ca şi în pădurile seculare din jurul ei, să aibă deplină linişte şi 
să se evite orice sminteală, cuviosul Paisie a dus la Ceahlău toate călugărițele ce 
sihăstreau în pădurile din ţinutul Neamţ, organizând la Durău o vestită sihăstrie de 
maici sub povăţuirea egumenei Nazaria şi a marelui duhovnic Iosif, pustnicul. De 
asemenea, a strămutat şi satul Plăieşu, situat aproape de mânăstire, la peste 
douăzeci km depărtare de lavră, cum se vede până astăzi. 


Pentru buna ordine şi disciplină în mânăstire, cuviosul Paisie a rânduit la Neamţ, 
Secu, Sihăstria, Sihla şi în toate schiturile de sub ascultarea sa acelaşi Regulament 
sau Aşezământ, scris de el pentru Mânăstirea Dragomirna, după rânduiala 
Muntelui Athos. Apoi, a pus călugări caligrafi iscusiți să copieze sute de 
manuscrise patristice ziditoare de suflet şi cărți de cult, pe care le difuzau ucenicii 
săi prin mânăstiri, schituri şi parohii din Moldova, ajungând unele până în Athos şi 
în mânăstirile din nord-estul Rusiei. 


Cuviosul Paisie mai întreținea şi o vastă corespondență duhovnicească cu zeci de 
mânăstiri, cu ierarhi, dregători şi credincioşi atât din Moldova şi din ţările 
balcanice, cât şi din întreaga Rusie. Toate acestea şi mai ales viaţa sa cu totul 
sfântă, fiind vas ales al Duhului Sfânt, l-au făcut pe cuviosul Paisie de la Neamţ 
drept cel mai renumit stareţ, dascăl şi luminător al Ortodoxiei din secolul al XVIII- 
lea, cinstit încă din viaţă ca sfânt şi mare organizator de mânăstiri, cum n-a mai 
fost altul după el până în zilele noastre. 

Din obştea sa de la Neamţ a trimis peste tot călugări, dascăli, cahigrafi, stareți şi 
duhovnici iscusiţi atât în Moldova şi [ara Românească, cât şi în Ucraina şi în 
Rusia. Dintre aceştia cei mai vestiți au fost: duhovnicul Visarion, stareţul 
Gheorghe de la Cernica, ierodiaconul Grigore Dascălul, iscusit traducător ajuns 
mitropolit al Ţării Româneşti, arhimandritul Irinarh Roseti, întemeietorul 
Mânăstirii Horaiţa şi a unei vechi mânăstiri pe Tabor; Cuviosul Iosif, pustnicul de 
la Văratec şi mulţi alţii. lar dintre călugării săi, unii se duceau la Athos şi la 
Mormântul Domnului, alții se retrăgeau la Poiana Mărului, la Sihăstria Voronei, la 
Pocrov, Secu, Sihăstria şi Sihla, iar alții ajungeau până la Pecerska şi sihăstria 
Optina din centrul Rusiei, care era profund influienţată de obştea nemţeană şi de 
personalitatea marelui stareţ Paisie. 


Prin scrierile şi traducerile sale filocalice, prin numeroşii săi ucenici răspândiţi în 
toate ţările ortodoxe şi prin frumoasa rânduială monahală de la mânăstirile 
Dragomirna, Secu şi Neamţ, cuviosul Paisie devine unul din cei mai iscusiţi dascăli 
ai rugăciunii şi povăţuitori de suflete din ultimele secole. 


Prin anul 1790 Moldova a fost invadată de oştile austriece, ruseşti şi turceşti, 
care se luptau între ele. În vara aceluiaşi an a ajuns la Mânăstirea Neamţ 
arhiepiscopul Ambrozie de la Poltava, cu dorinţa fierbinte să-l vadă pe 
compatriotul său de la Neamţ. După ce zăbovi aici câteva zile, a ridicat la rangul 
de arhimandrit pe cuviosul Paisie. 


În ultimii ani de viaţă, marele stareţ se simţea tot mai bolnav şi slăbit. De aceea 
primea pe frați la chilie numai dimineaţa, iar după amiaza vorbea numai cu 
Dumnezeu, îşi pregătea ultimile traduceri, se ruga mult cu rugăciunea inimii şi era 
cercetat numai de doi mari duhovnici: Sofronie pentru călugării slavi şi Silvestru 
pentru călugării moldoveni. Prin ei trimitea în ultimul timp pace şi binecuvântare 
întregului sobor de la Neamţ. 


La 30 octombrie 1794, Cuviosul Paisie s-a îmbolnăvit greu. După câteva zile s-a 
simțit mai bine, iar Duminică, cinci noiembrie, a ascultat Sfânta Liturghie în 
biserică şi s-a împărtăşit cu Trupul şi Sângele lui Hristos. Apoi iarăşi a căzut 
bolnav la pat, fund îngrijit de ucenicii săi de chilie: Onorie şi Martirie; iar la 
biserică se făceau ziua şi noaptea rugăciuni către Dumnezeu pentru însănătoşirea 
lui şi Sfântul Maslu. 


Simţindu-şi sfârşitul aproape, s-a împărtăşit pentru ultima dată cu Preacuratele 
Taine şi chemând la sine pe duhovnicii cei mai bătrâni, Sofronie şi Silvestru, a 

trimis prin ei pace şi binecuvântare întregului sobor, care era foarte întristat pentru 
această grea despărțire. 


Miercuri, cincisprezece noiembrie, nu a mai vorbit nimic, ci numai privea liniştit şi 
se ruga neîncetat cu rugăciunea inimii, pe care o deprinsese din tinereţe. După 
amiază, în timpul Vecerniei, cuviosul Paisie s-a luminat la faţă, iar duhovnicul 
Ştefan i-a citit canonul de ieşire a sufletului. Afară la fereastră se aflau toţi 
duhovnicii mânăstirii şi se rugau cu lacrimi pentru dânsul. 


După Vecernie, Sfântul prea cuviosul Părintele nostru Paisie, marele stareţ al 
mânăstirilor Neamţ şi Secu, şi-a dat sufletul cu pace în mâinile lui Hristos în al 
72-lea an al vieţii sale, fiind plâns cu multe lacrimi trei zile şi trei nopți de obştea 
mânăstirii şi de toţi credincioşii din împrejurimi. 


Îmbrăcându-se în veşminte, duhovnicii, preoţii şi diaconii au acoperit cinstitul trup 
al Sfântului Paisie, lăsându-i dezvelită numai mâna dreaptă cu care binecuvânta, 
pentru închinarea soborului şi i-au dat sărutarea cea mai de pe urmă. Apoi l-au 
aşezat pe năsălie şi l-au depus în mijlocul bisericii mari în sunetul clopotelor, fiind 
plâns de toți cu multe lacrimi. Vineri i-au săpat mormântul în gropniţa din dreapta 
naosului, iar sâmbăta, optsprezece noiembrie, l-au înmormântat cu mare tânguire, 
ca pe un adevărat sfânt şi părinte sufletesc cu mulți fii. La slujba de prohodire au 
slujit treizeci de preoţi şi treisprezece diaconi, cum spune pe larg unul din ucenicii 
Sfântului Paisie, al cărui manuscris se află în Biblioteca Academiei Române, sub 
numărul 1860. 


Urmaşul său a fost leroschimonahul Sofronie, primul duhovnic al acestei lavre. 
Sub stăreţia lui s-a pus o lespede de marmură pe mormântul Sfântului Paisie, care 
poartă următoarea inscripție: "Aici odihneşte fericitul Părintele nostru, 1ero- 
schimonahul şi arhimandritul stareţ Paisie, malorusianul, care, din Sfântul Munte al 
Athosului, cu şaizeci de ucenici venind în Moldova şi aici mulțime de frați 
adunând şi viaţa de obşte prin sine înaintând, către Domnul s-a mutat în anul 1794, 
în cincisprezece noiembrie, în zilele binecredinciosului domn Mihail Şuţu voievod 
şi a Preasfinţitului mitropolit Iacov”. 


După mutarea sa, cuviosul Paisie era cinstit cu multă evlavie, ca sfânt, în obştea 
Mânăstirii Neamţ. Câţiva din ucenici i-au scris viaţa pe larg, alții i-au pictat chipul 
şi alţii i-au scris slujbă cu priveghere la începutul secolului al XIX-lea, după 
rânduială, fiind prăznuit în fiecare an la cincisprezece noiembrie. 

Pe mormântul său arde neîncetat o candelă, iar călugării, când intră în biserică, fac 
câte trei închinăciuni la căpătâi, în semn de respect, cerând în taină binecuvântare. 


Biserica Ortodoxă din România l-a cinstit pe cuviosul Paisie ca sfânt din- 
totdeauna, mai ales în Moldova, cu zi de prăznuire la cincisprezece noiembrie. 
Din anul 1988, când a fost canonizat ca sfânt şi de Biserica Ortodoxă Rusă, 
cultul cuviosului Paisie de la Neamţ s-a extins în toate ţările ortodoxe. 


Cu ale lui sfinte rugăciuni, Doamne Iisuse Hristoase, Fiul lui Dumnezeu, iartă-ne şi 
ne miluieşte pe toți. Amin. 

